The Times (kugiran)

The Times (juga dikenali sebagai The Times AKA) ialah sebuah kumpulan rock Malaysia yang ditubuhkan pada 2004. Setakat ini, kumpulan ini telah merakamkan tiga album studio, satu E.P dan dua album single.

Sejarah 
Ditubuhkan pada 31 Ogos 2004 oleh dua orang adik-beradik yang juga bekas ahli OAG, Natazar, Alim dan Mono. Ahli kumpulan yang menyusul kemudian ialah Hamzah (pemain gitar kedua), Nazreen (keyboard) dan Irfan (dram). Membawakan muzik yang bercitarasakan muzik Mod/rock and roll 60-an. Antara lagu mereka yang popular adalah "Nostalgia Curang Rock n Roll", "Pesona Algebra", "Gadisku Dalam Koma" iaitu lagu dari album pertama mereka Soda Pop Rok 'N' Roll. Album Ini telah dicalonkan di Anugerah Industri Muzik Malaysia (AIM) iaitu 'Artis Baru Terbaik' pada tahun 2005.

Pada 2006, The Times telah mengeluarkan album berjudul Xtra Soda Pop Rok N Roll, dengan tambahan 2 buah lagu baru iaitu Kasanova & Retro Asmara.

Album kedua mereka telah dilancarkan pada tahun 2006 dengan judul Nada Melankolik Malaya. Album ini telah terjual lebih kurang 10 ribu salinan walaupun tanpa publisiti arus perdana. Tidak lama selepas album ini keluar, Alem telah dikeluarkan atas sebab masalah peribadi. Dan selepas itu Nazreen telah menarik diri daripada The Times atas sebab-sebab peribadi pada masa rakaman untuk album ketiga.

Pada tahun 2008, The Times telah melancarkan album ketiga mereka yang berjudul Modern Minimalis Glamour. Single pertama mereka dalam album ini ialah "Singapura Ke Kuala Lumpur". Single ini telah berjaya menduduki tangga teratas AMP Channel V selama 20 minggu. Album ini juga dicalonkan di Anugerah Industri Muzik Malaysia 2009 iaitu 'Top 5 Album Rock Terbaik'. Lagu Sisa-sisa telah berjaya memenangi 'Best Of Independent Songs Of The Year XFM' Anugerah AVIMA AWARDS 2010.

Pada tahun 2010, Naza telah menjemput Nuar iaitu gitaris kumpulan Sinopsis bagi posisi gitar utama. Manakala tempat Irfan pula digantikan oleh Zul. Pada konsert Rock The World 9, The Times telah membuat persembahan dengan ahli-ahli baru iaitu: Naza (gitar dan vokal), Nuar (gitar utama), Mono (bes) dan Zul (dram).

Pada tahun yang sama, kugiran ini juga telah melancarkan sebuah EP berjudul The Ballad Of Jimmy Acid secara bebas dan mengandungi 3 lagu baru. Band ini terlibat dengan pertikaian ekoran kegagalan label lama mereka membayar royalti album ketiga mereka. The Times juga turut berkonfrontasi dengan band Hujan.

Bekas ahli band iaitu Alim dan Irfan telah menubuhkan sebuah band baru bernama Relay di mana konsep muzik bawaan mereka hampir sama.

Pada tahun 2016, band ini kembali aktif dengan dikenali sebagai The Times AKA selepas 6 tahun menyepi, dengan ahli baru dari Kumpulan Sinopsis, kecuali Naza yang masih kekal menjadi vokalis untuk The Times. Ketika ini, The Times AKA sedang merakamkam sebuah projek baru yang bakal dikeluarkan pada tahun 2017, bagaimanapun, keluaran yang dijangka tidak berlaku.

Pada April 2019, kumpulan itu melancarkan dua single baru, "Separa Sedar" dan "Aries".

Naza melakukan kejutan apabila menjalin kolaborasi dengan duo, Pastel Lite. Lagu 'Hello Sayang' menandakan kembalinya Naza setelah sekian lama tidak melakukan sebarang rilisan muzik.

Aktiviti lain
Vokalis kumpulan ini, Natazar "Naza @ Nazareth" Mohamad ialah pemilik kedai rekod Sputnik Rekordz yang beroperasi sejak 2017 di Taman Tun Dr. Ismail, Kuala Lumpur. Pada tahun 2020, Naza bersama Adly Syairi Ramly mengarang buku Psyche Oh! A Go Go yang mendokumenkan tentang rahsia muzik pop Malaysia dan Singapura pada 1960an dan 1970an telah kehilangan maklumat rasmi. Buku ini disertakan dengan sampel CD khas yang mengandungi 22 lagu lama yang jarang dijumpai, ia dikeluarkan pada Ogos 2020 oleh Obscura Malaysia.

Sewaktu The Times berada dalam keadaan 'hiatus' Naza lebih menumpukan pada hobi dan perniagaan beliau mengumpul dan menjual baju T vintage dan terpakai. Paling menarik, beliau memiliki koleksi baju T langka dari kumpulan Nirvana. Bahkan baju itu kemudian dibeli sendiri oleh Frances Bean Cobain, anak mendiang Kurt Cobain dari Naza di platform E-Bay. 

Mono kemudian kembali semula ke Sarawak dan menetap terus di Kuching. Sama seperti abangnya, Mono juga aktif menjual seleksi pakaian terpakai berjenama dan koleksi barangan muzik. Nama kedai beliau adalah 'Heavy Soul Vintage' bertempat di Riverside Shopping Complex.

Ahli kumpulan 
 Natazar - Vokalis / Gitar Utama
 Jibeng - Gitaris
Kabin - Bass
 Bakri - Dram

Bekas ahli 
 Hamzah - Gitaris 
 Mono - Bass
 Alem - Gitaris
 Nazreen - Gitaris
 Jiboy - Gitaris
 Irfan - Dram
 Zul - Dram

Diskografi

Album studio
 Soda Pop Rok 'N' Roll (2004)
 Extra Soda Pop Rok 'N' Roll (2006)
 Nada Melankolik Malaya (2007)
 Modern Minimalis Glamour (2008)

EP 
 The Ballad of JImi Acid (2010)

Lagu dan single 
 "Cicak-Man" (2007)
 "Separa Sedar" (2019)
 "Aries" (2019)

Rujukan

Pautan luar 
 
 

Times
Kumpulan muzik ditubuhkan pada tahun 2004